በወቅቱ የሕውሃት ድጋፍ ተራ ካድሬዎችን ከመመደብ ጀምሮ የኢህዴንን የአመራር ቦታዎች በመቆጣጠር ጭምር የሚገለፅ ስለነበር በርካታ የሕውሃት ካድሬዎች ከብአዴን ካድሬዎች ጋር ሆነው የአማራን ክልል የአመራር ቦታውን ጨብጠው መምራትና ማስተዳደር ድረስ ደርሰው ነበር፡፡ በሰ/ጎንደር ዞን ፤ በዳባት አውራጃ ፤ በጠገዴ ወረዳ ለድጋፍ ተሰማርተው ከነበሩት የሕወሃት ካድሬዎች መካከል ነጋ በርሄ፤ ኃይሌ ገ/መድህን ፤ ኃይለ ስላሴ፤ወዘተ… ተጠቃሽ ናቸው፡፡ እነዚህ የሕውሀት ካድሬዎች ከ1984 እስከ 1986 ዓ.ም ድረስ ተጠሪነታቸውን ለሰ/ጐንደር ዞን የመንግስትና የድርጅት ጽ/ቤቶች ሁኖ ኢህዴን/ብአዴንን ወክለው ዳባት አውራጃንና ጠገዴ ወረዳን እስከ መምራት ደርሰው ነበር፡፡ጠገዴ ወረዳ ወደ ሁለት (የአማራ ጠገዴና የትግራይ ፀገዴ ወረዳዎች ሲከፈል) አመራሩም ወደ ሁለት ተከፈለ፡፡ በዚህም መሰረት ኃይሌና ኃ/ስላሴ ኢህዴንን ወክለው የአማራን ህዝብ እንዲያስተዳደሩ በኢህዴን ተሾሙ፡፡ መርዞና ሌሎች የህውሀት ካድሬዎች ደግሞ ማእከሉን ሰኞ ገበያ ወዳደረገው ፀገዴ ወደ ተባለው አዲስ ወረዳ ሄዱ፡፡
